《淮上访王世叔留集署中座出新鲥共饱即席题》
明代·胡应麟

急管繁弦次第陈，歌鱼宁叹暮途贫。峥嵘铁网飞银鬣，粲烂金盘照玉鳞。

岂为江莼能唤客，祇因岩桂共留人。孤亭环碧他年过，遮莫羊裘动帝宸。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。